Netflix a lansat continuare unui film de succes din 2016. Românii se înghesuie să-l vadă
Este filmul de pe Netflix care îi ţine lipiţi pe români în faţa televizoarelor.
A trecut deja de 20 de milioane de vizualizări în doar două săptămâni de la lansare. Bate recordurile la nivel mondial şi este una dintre peliculele cu care Netflix a dat lovitura deja în 2024.
Este vorba despre "Code 8: Part II", cunoscut şi drept "Code 8: Renegații (Partea a II-a)". Este continuare filmului "Code 8", lansat în 2016.
Filmul de o oră şi 40 de minute este regizat de Jeff Chan şi îi are în rolurile principale pe Robbie Amell şi Stephen Amell. Cei doi actori sunt veri în viaţa reală.
Stephen Amell este cel mai cunoscut pentru interpretarea super-eroului "Green Arrow", din serialul de televiziune "Arrow", parte a universului DC Comics.
Subiectul filmului SF de pe Netflix este unul cu adevărat incitant. Într-un oraș în care oamenii cu abilități speciale sunt supravegheați de aproape, un fost infractor se aliază cu un traficant pentru a proteja o adolescentă de un polițist corupt.
Acesta este punctul de pornire al filmului SF "Code 8: Part II", care promite o acțiune captivantă și neobișnuită pentru abonații Netflix.
Filmul este plin de răsturnări de situație și surprize neașteptate, iar finalul este unul pe măsură.
Noul hit al Netflix a avut premiera pe platforma de streaming pe data de 28 februarie 2024.
Şi un film românesc face furori în această perioadă pe Netflix
Filmul "Băieți deștepți", lansat în 2023 și recent adăugat de Neftlix, este printre cele mai urmărite filme de către abonaţii din România.
Filmul de acțiune-comedie urmărește povestea a trei polițiști suspendați – Leo, Alex și Costi – care sunt rechemați la datorie pentru a investiga activitățile unui traficant local de droguri, Narcis, cu care au avut întâlniri anterioare.
Leo și Lara, mâna dreaptă a traficantului, se implică într-o relație de dragoste, adăugând un element complicat acțiunii din film. Răsturnările de situație, scenele de acțiune și trădările sunt prezentate amplu în această producție care ocupă poziția fruntașă în topul Netflix.
Filmul este caracterizat și de elemente de umor. Acest lucru a atras un număr mare de telespectatori Netflix, conform poziției sale în clasament. Printre actorii implicați în acest proiect se numără Tiberiu Ioana, Cristian Iacob și Sergiu Costache, nume consacrate în industria cinematografică românească.